Lav et referat af nedenstående tekst:

Tekst:
Allerede da Nordsøen Oceanarium åbnede her til formiddag, var der gæster, der var mødt op for at tilbringe fridagen ved den nordjyske attraktion. Og det varer ikke længe, før gæsterne igen kan nyde oceanariets hovedattraktion til fulde. I den nærmeste fremtid vil oceanariet nemlig igen fylde sit store akvarium med vand. Oceanariet tømte akvariet og lukkede ned i den del af huset, da man i begyndelsen af marts opdagede flere revner i glasset. Nu viser en ny rapport, at ruden godt kan holde til, at der fyldes vand i tanken igen. I øjeblikket et akvariet halvt fyldt. Akvarieglasset kan dog ikke holde evigt. Den nye rapport viser nemlig også, at revnerne skyldes en næsten 10 år gammel brand. Og at ruden skal skiftes inden for de nærmeste år. Ifølge Nordsøen Oceanarium er der dog ingen fare forbundet med at opholde sig foran ruden i det store akvarium. Heller ikke når det inden for de næste to uger fyldes helt op med i alt 4,5 millioner liter vand.

Referat:
Efter flere måneders usikkerhed gør Nordsøen Oceanarium nu klar til igen at fylde sin hovedattraktion med vand.